РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

**Фонд за пружање помоћи избеглим,**

**прогнаним и расељеним лицима**

Управни одбор

Дана: 28.06.2016. године

ЈН МВ 03/16

На основу члана 19. Статута Фонда за пружање помоћи избеглим, прогнаним и расељеним лицима, члана 108. Закона о јавним набавкама („Службени гласник РС“ број 124/2012, 14/2015 и 68/2015) и Извештаја о стручној оцени понуда Комисије за јавну набавку добара – остале машине, опрема и алати ЈН МВ 03/16 од 27.06.2016. године, Управни одбор Фонда за пружање помоћи избеглим, прогнаним и расељеним лицима на седници одржаној дана 28.06.2016. године, донео је следећу

**ОДЛУКУ О ДОДЕЛИ УГОВОРА**

**у поступку јавне набавке добара – остале машине, опрема и алати**

**(ЈН МВ 03/16)**

У поступку јавне набавке добара – остале машине, опрема и алати (шифра: ЈН МВ 3/16), за коју је позив објављен на Порталу јавних набавки и интернет страници Наручиоца дана 14. јуна 2016. године, **уговор се додељује** понуђачу **Д.О.О. „Боб“ Нови Сад, Корнелија Станковића 15, Нови Сад,** ПИБ 100731278, матични број 08497923, чија је понуда број 03/16-4 од 23 јуна 2016. године, оцењена као најповољнија.

***О б р а з л о ж е њ е***

На основу Закона о јавним набавкама („Службени гласник РС“, број 124/2012, 14/2015 и 68/2015), Управни одбор Фонда за пружање помоћи избеглим, прогнаним и расељеним лицима је дана 14. јуна 2016. године у својству Наручиоца донео Одлуку о јавној набавци мале вредности број ЈН МВ 03/16 и образовао Комисију за јавну набавку добара – остале машине, опрема и алати (у даљем тексту: Комисија).

Задатак Комисије је био да спроведе поступак јавне набавке, односно да припреми и објави позив за подношење понуда и конкурсну документацију, да по потреби сачини измене или допуне конкурсне документације, додатне информације или објашњења у вези са припремањем понуда, да отвори, прегледа, оцени и рангира понуде, сачини писмени извештај о стручној оцени понуда и припреми предлог одлуке о додели уговора или предлог одлуке о обустави поступка јавне набавке, да одлучи поводом поднетог захтева за заштиту права, као и да предузима друге радње у поступку јавне набавке, у оквиру своје надлежности.

Предмет јавне набавке су добра – остале машине, опрема и алати, назив и ознака из општег речника набавке: специјалне машине, алатке - 42611000, у свему према спецификацији садржаној у конкурсној документацији.

Процењена вредност јавне набавке износи **2.966.000,00 динара**, без урачунатог пореза на додату вредност.

Имајући у виду да су потребе наручиоца за набавком истоврсних добара на годишњем нивоу процењене на износ од 3.000.000,00 динара без ПДВ-а, Наручилац спроводи поступак јавне набавке мале вредности, у складу са чланом 39. став 2. Закона о јавним набавкама ( у даљем тексту: ЗЈН).

Наручилац је Позив за подношење понуда за предметну набавку објавио на Порталу јавних набавки и интернет страници Наручиоца, дана 14. јуна 2016. године, у складу са Чланом 57. ЗЈН.

**БЛАГОВРЕМЕНО**, односно до дана 23.06.2016. године до 11:30 часова, приспеле су понуде следећих понуђача:

|  |  |  |  |
| --- | --- | --- | --- |
| **Редни**  **Број** | **Назив или шифра понуђача** | **Датум пријема** | **Време пријема (сат)** |
|  | „SIT Systems“ Д.О.О., Милана Ракића 1, 11000 Београд | 22.06.2016. | 09:50 |
|  | „Успон“ Д.О.О., Градско шеталиште 57, 32000 Чачак | 23.06.2016. | 09:30 |
|  | „Мис систем“ Д.О.О., Међународни пут 83, 21233 Ченеј | 23.06.2016. | 10:57 |
|  | Д.О.О. „Боб“, Корнелија Станковића 15, Нови Сад | 23.06.2016. | 10:59 |

**НЕБЛАГОВРЕМЕНИХ ПОНУДА** није било.

О поступку јавног отварања понуда вођен је записник, који је понуђачима достављен у законском року.

Наручилац је предметном конкурсном документацијом одредио да ће се као критеријум за оцењивање и рангирање понуда применити ''економски најповољнија понуда''.

Критеријум за доделу уговора „економски најповољнија понуда“ утврђује се применом следећих елемената критеријума:

|  |  |  |
| --- | --- | --- |
|  | Цена | 75 пондера |
|  | Рок испоруке | 25 пондера |
|  | УКУПНО | 100 пондера |

1. Најнижа понуђена цена бодује се са 75 пондера, а свака следећаприменом формуле:

најнижа понуђена цена / цена из понуде која се бодује \* 75 =

2. Најкраћи рок испоруке (одређен у данима) бодује се са 25 пондера, а свакиследећи применом формуле:

најкраћи рок испоруке (у данима)/ рок из понуде која се бодује \* 25 =

Укупан број бодова израчунава се на следећи начин:

Укупно = Цена + Рок испоруке

Како је наведено у конкурсној документацији, у цену се урачунава цена свог добра наведеног у позицијама и сав ситаннеспецифичан материјал, транспорт и цена радне снаге и сви порези и доприноси.Рок испоруке не може бити краћи од 7 дана ни дужи од 21 дан. Понуде у којима је понуђен краћи или дужи рок испоруке од утврђеног овом конкурсном документацијом сматраће се неприхватљивом. Роком испоруке сматра се достава односно примопредаја добара које се документује потписивањем отпремнице.

Уколико две или више понуда имају исти број пондера као најповољнија биће изабрана понуда оног понуђача који је понудио нижу цену.

Имајући у виду Извештај, а накод детаљног прегледа понуда, Наручилац је констатовао следеће:

Понуду су поднели понуђачи „SIT Systems“ Д.О.О. Београд, „Успон“ Д.О.О. Чачак, „Мис систем“ Д.О.О. Ченеј и Д.О.О. „Боб“ Нови Сад.

Понуда број 03/16-1 од 22. јуна 2016. године, укупне понуђене цене од 2.749.930,00 динара без ПДВ-а, понуђача „SIT Systems“ Д.О.О. Београд, садржи битне недостатке у смислу Члана 106. ЗЈН јер понуђач није доказао да испуњава додатни услов за учешће у поступку јавне набавке. Понуђач није доставио тражено средство финансијског обезбеђења на начин како је то тражено конкурсном документацијом. Имајући у виду наведено, предметна понуда је одбијена као неприхватљива, сходно Члану 107. Став 1. ЗJН.

Понуда број 03/16-2 од 23. јуна 2016. године, укупне понуђене цене од 3.200.125,00 динара без ПДВ-а, понуђача „Успон“ Д.О.О. Чачак, прелази износ процењене вредности јавне набавке. Имајући у виду наведено, предметна понуда је одбијена као неприхватљива, сходно Члану 107. Став 1. ЗЈН.

Понуда број 03/16-3 од 28. јуна 2016. године, укупне понуђене цене од 2.432.713,80 динара без ПДВ-а, понуђача „Мис систем“ Д.О.О. Ченеј, садржи битне недостатке у смислу Члана 106. ЗЈН јер је понуђач понудио добра која не одговарају захтевима из конкурсне документације, како је то тражено у делу 3. СПЕЦИФИКАЦИЈА, и то:

* за позицију 6. техничке спецификације – стубна дизалица, понуђено добро је мање носивости у односу на то како је захтевано (тражена носивост добра је минимум 4t, а понуђено добро је носивости 3,2 t),
* за позицију 7. техничке спецификације – вишенаменска глодалица, понуђено добро је снаге мотора слабије у односу на то како је тражено конкурсном документацијом (тражена је снага мотора од минимум 1,6 kW, док понуђено добро има мотор снаге 1,4 kW),
* за позицију 33. техничке спецификације – угаона брусилица, понуђено добро је снаге мотора слабије у односу на то како је тражено конкурсном документацијом (тражена је снага мотора од минимум 2 kW, док понуђено добро има мотор снаге 0,5 kW),
* за позицију 37. техничке спецификације – компресор, понуђено добро има запремину мању у односу на то како је то тражено конкурсном документацијом (тражена запремина је 24 l, а понуђено добро има запремину 20 l),

па је, имајући у виду наведено, понуда број 03/16-3 коју је доставила фирма „Мис систем“ Д.О.О., Ченеј, неодговарајућа, те је одбијена као неприхватљива, сходно Члану 107. Став 1. ЗЈН.

Понуда број 03/16-4 од 28. јуна 2016. године, укупне понуђене цене од 2.960.405,00 динара без ПДВ-а, понуђача Д.О.О. „Боб“ Нови Сад је прихватљива.

Понуђач је понудио следеће:

Укупна вредност понуде без ПДВ-а: 2.960.405,00 динара

Укупна вредност понуде са ПДВ-ом: 3.552.486,00 динара

Рок важења понуде: 45 дана од дана отварања понуда

Рок за испоруку: 7 дана од дана закључења уговора

Применом критеријума за доделу уговора "економски најповољнија понуда", Комисија је рангирала понуду на следећи начин:

|  |  |  |  |  |
| --- | --- | --- | --- | --- |
| **Број** | **Назив понуђача** | **Цена** | **Рок испоруке** | **УКУПНО** |
| **1.** | Д.О.О. „Боб“ Нови Сад | 75 | 25 | **100** |

Комисија, после стручне оцене понуда, констатовала је да је у поступку јавне набавке добара – остале машине, алати и опрема (шифра: ЈН МВ 03/16), најповољнија понуда број 03/16-4 од 23. јуна 2016. године, понуђача Д.О.О. „Боб“ Нови Сад, Корнелија Станковића 15, Нови Сад, ПИБ 100731278, матични број 08497923 и предложила Наручиоцу да додели уговор о набавци добара - остале машине, алати и опрема, наведеном понуђачу.

Предложени понуђач набавку извршава самостално.

Наручилац је прихватио предлог Комисије за јавну набавку добара ЈН МВ 03/16 да се понуђачу Д.О.О. „Боб“ Нови Сад, Корнелија Станковића 15, Нови Сад, ПИБ 100731278, матични број 08497923, додели уговор о јавној набавци добара ЈН МВ 03/16, те је одлучено као у диспозитиву.

**ПОУКА О ПРАВНОМ ЛЕКУ:**

Против ове одлуке понуђач може поднети Наручиоцу захтев за заштиту права у року од пет дана од дана објављивања на Порталу јавних набавки (Члан 149. ЗЈН).

ПРЕДСЕДНИЦА УПРАВНОГ

ОДБОРА ФОНДА

Нада Остојић Агбаба, с.р.